
ประกาศเทศบาลตำบลทอนหงส์
เรื่อง  คำแถลงนโยบายของนายกเทศมนตรีตำบลทอนหงส์  
………………………….



ตามที่สภาเทศบาลตำบลทอนหงส์   ได้เปิดประชุมสภาเพื่อให้  นายกเทศมนตรี  
แถลงนโยบายต่อสภาเทศบาล  ในวันที่  5  สิงหาคม  พ.ศ. 2552  นั้น  
บัดนี้  นายกเทศมนตรี  ได้ทำการแถลงนโยบายต่อสภาเทศบาลเสร็จเรียบร้อยแล้ว  
จึงประกาศให้ประชาชนรับทราบโดยทั่วกัน  รายละเอียดปรากฏตามเอกสารแนบท้ายประกาศนี้


ประกาศ  ณ  วันที่   5   สิงหาคม   พ.ศ. 2552

อมร  แคล้วภัย
(นายอมร  แคล้วภัย)

นายกเทศมนตรีตำบลทอนหงส์

คำแถลงนโยบาย
ของนายกเทศมนตรีตำบลทอนหงส์
นายอมร     แคล้วภัย
แถลงต่อ
สภาเทศบาลตำบลทอนหงส์
คำแถลงนโยบาย…………………………………………………………………………………………1

                    คำแถลงนโยบาย
         ของ  นายกเทศมนตรีตำบลทอนหงส์

                   นายอมร      แคล้วภัย

                   แถลงต่อ
                   สภาเทศบาลตำบลทอนหงส์
…………………………………………………………………………………………….

จัดทำโดย   เทศบาลตำบลทอนหงส์    อำเภอพรหมคีรี   จังหวัดนครศรีธรรมราช

         ผ.ถ. ๑๗
ประกาศคณะกรรมการการเลือกตั้ง
เรื่อง  ผลการเลือกตั้งนายกเทศมนตรีตำบลทอนหงส์
อำเภอพรหมคีรี   จังหวัดนครศรีธรรมราช
-------------------------

ตามที่ได้มีการเลือกตั้งนายกเทศมนตรีตำบลทอนหงส์       เมื่อวันที่   ๒๑   มิถุนายน    
พ.ศ. ๒๕๕๒  นั้น
คณะกรรมการการเลือกตั้งประจำจังหวัดนครศรีธรรมราช   ได้รายงานผลการรวม
คะแนนเลือกตั้ง   และคณะกรรมการการเลือกตั้งได้พิจารณาในการประชุมครั้งที่  ๗๙/๒๕๕๒  เมื่อวันที่  ๑๖  กรกฎาคม   พ.ศ. ๒๕๕๒   แล้วมีมติเป็นเอกฉันท์โดยวินิจฉัยว่าการเลือกตั้งครั้งนี้เป็นไปโดยสุจริตและเที่ยงธรรม


อาศัยอำนาจตามความในมาตรา  ๑๐ (๑๓)  แห่งพระราชบัญญัติประกอบรัฐธรรมนูญว่าด้วยคณะกรรมการการเลือกตั้ง พ.ศ. ๒๕๕๐ และมาตรา ๙๕ แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๔๕ ประกอบข้อ ๙๒ ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๔๖ แก้ไขเพิ่มเติม ( ฉบับที่ ๓ ) พ.ศ. ๒๕๔๘ คณะกรรมการการเลือกตั้งจึงประกาศผลการเลือกตั้ง ดังนี้
	ลำดับที่
	เขตเลือกตั้งที่
	ชื่อตัว-ชื่อสกุล ผู้ได้รับเลือกตั้ง
	หมายเหตุ

	๑
	-
	นายอมร   แคล้วภัย
	


ประกาศ  ณ  วันที่  ๑๖  กรกฎาคม   พ.ศ. ๒๕๕๒
ประพันธ์  นัยโกวิท
( นายประพันธ์  นัยโกวิท )

กรรมการการเลือกตั้ง  ปฏิบัติหน้าที่แทน
ประธานกรรมการการเลือกตั้ง

คำแถลงนโยบาย
ของ  นายกเทศมนตรีตำบลทอนหงส์
ของนายอมร   แคล้วภัย                                                                                                                           แถลงต่อ  สภาเทศบาลตำบลทอนหงส์                                                                                                 ​​วันที่  5  เดือน  สิงหาคม  พ.ศ.2552                                                                                                             ณ ห้องประชุมสภาเทศบาลตำบลทอนหงส์


เรียน  ประธานสภาเทศบาลตำบลทอนหงส์ที่เคารพ 
กระผมนายอมร   แคล้วภัย  นายกเทศมนตรีตำบลทอนหงส์   ขออนุญาตเรียนท่าน
ประธานสภาเทศบาลตำบลทอนหงส์   สมาชิกสภาเทศบาลตำบลทอนหงส์และพี่น้องประชาชนชาวเทศบาลตำบลทอนหงส์  ที่เคารพรักทุกท่าน เพื่อที่จะได้เป็นที่รับทราบโดยทั่วกัน


จากการเลือกตั้งนายกเทศมนตรีและสมาชิกสภาเทศบาลตำบลทอนหงส์  เมื่อวันอาทิตย์  ที่  21 มิถุนายน  2552  ที่ผ่านมา  ประชาชนได้มอบความไว้วางใจเลือกกระผมนายอมร   แคล้วภัย  เป็นนายกเทศมนตรีตำบลทอนหงส์   ซึ่งคณะกรรมการการเลือกตั้ง  ได้ประกาศรับรองผลการเลือกตั้ง  เมื่อวันที่  16  กรกฎาคม  2552  นั้น
กระผมได้กำหนดนโยบายในการบริหารเทศบาลตำบลทอนหงส์  โดยยึดมั่นการ
ปกครองตามระบอบประชาธิปไตย  ยึดประชาชนเป็นหลักสำคัญภายใต้ความจงรักภักดีต่อชาติ ศาสนา  พระมหากษัตริย์ และขอนำเรียนต่อสมาชิกสภาเทศบาลอันทรงเกียรติทุกท่านได้ทราบถึงเจตนารมณ์ และนโยบายของกระผมที่มุ่งเน้นการพัฒนาท้องถิ่นของเราให้มีความเจริญในทุกๆด้านอย่างสมดุลด้วยความซื่อสัตย์  เพื่อสนองตอบต่อความต้องการของพี่น้องประชาชนให้มีความเป็นอยู่ที่ดี  และมีสุข 
ท่านประธานสภาเทศบาลตำบลทอนหงส์ที่เคารพ  
จากการที่ท่านผู้ว่าราชการจังหวัดนครศรีธรรมราช  ได้มีประกาศเรียกประชุมสภา
เทศบาลตำบลทอนหงส์   ครั้งแรกไปเมื่อวันศุกร์  ที่  31  กรกฎาคม  2552   เวลา 10.00 น. โดยท่านผู้ว่าราชการจังหวัดนครศรีธรรมราช ได้มอบหมายให้นายถาวร  คงแก้ว  นายอำเภอพรหมคีรี มาปฏิบัติราชการแทนในการเปิดประชุมสภาเทศบาลครั้งแรก เพื่อให้สมาชิกได้กล่าวคำปฏิญาณตน และการเลือกและแต่งตั้งประธานสภาเทศบาล  รองประธานสภาเทศบาลและเลขานุการสภาเทศบาล   รวมทั้งระเบียบวาระอื่น ๆ ของการประชุม 

ณ  ห้องประชุมสภาเทศบาลตำบลทอนหงส์แห่งนี้ ตามที่ผู้มีเกียรติทุกท่านทราบกันดีแล้วนั้น ในการนี้ประธานสภาเทศบาลตำบลทอนหงส์  ได้เรียกประชุมสภาเทศบาลสมัยแรกขึ้นในวันนี้ วันที่  5  สิงหาคม  2552  ณ ห้องประชุมสภาเทศบาลตำบลทอนหงส์แห่งนี้ เพื่อเปิดโอกาสให้นายกเทศมนตรี ได้แถลงนโยบายก่อนที่เข้ารับหน้าที่ ทั้งนี้เพื่อให้เป็นไปตามมาตรา 48 ทศ แห่งพระราชบัญญัติเทศบาล พ.ศ. 2496 และพระราชบัญญัติเทศบาลฉบับแก้ไขเพิ่มเติม (ฉบับที่ 12) พ.ศ.2546 กล่าวคือ ...ก่อนนายก เทศมนตรีเข้ารับหน้าที่ ให้ประธานสภาเทศบาลเรียกประชุมสภาเทศบาลเพื่อให้นายกเทศมนตรีแถลงนโยบายต่อสภาเทศบาล โดยไม่มีการลงมติ ทั้งนี้ภายในสามสิบวันนับแต่วันประกาศผลการเลือกตั้งนายกเทศมนตรี..และใน วรรคสามของมาตราเดียวกันนี้ได้ระบุไว้ว่า .................. การประชุมเพื่อแถลงนโยบายของนายกเทศมนตรีให้กระทำโดยเปิดเผย โดยนายกเทศมนตรีต้องจัดทำนโยบายเป็นลายลักษณ์อักษรแจกให้สมาชิกสภาทุกคนที่มาประชุมด้วย ........ซึ่งกระผมก็ได้จัดเตรียมเอกสารดังกล่าวมอบให้กับเลขานุการสภาเพื่อแนบเป็นเอกสารประกอบการประชุมในครั้งนี้ไว้ด้วยแล้ว 
บัดนี้ กระผมได้กำหนดนโยบายบริหารเทศบาลตำบลทอนหงส์  โดยยึดมั่นต่อการ
ปกครองในระบบประชาธิปไตย อันมีพระมหากษัตริย์เป็นประมุข เพื่อประโยชน์ต่อการพัฒนาเทศบาลตำบลทอนหงส์ เพื่อให้เกิดประโยชน์สุขต่อประชาชนในท้องถิ่นพึงจะได้รับ โดยยึดหลักตามแนวพระราชดำรัสของ พระบาทสมเด็จพระเจ้าอยู่หัว จึงขอนำเรียนเพื่อทราบดังเจตนารมณ์นี้ และกำหนดนโยบายการบริหารงานของเทศบาลตำบลทอนหงส์  ไว้ดังนี้
1. นโยบายด้านโครงสร้างพื้นฐาน 

1.1  ส่งเสริมสนับสนุนโครงสร้างพื้นฐานเพื่อนำไปสู่ความเจริญในด้านวัตถุและความสะดวกแก่ประชาชนในท้องถิ่นอย่างทั่วถึง

1.2  สนับสนุนโครงสร้างพื้นฐานเพื่อการเกษตรให้ทั่วถึงและเพียงพอแก่ความต้องการของชุมชน

1.3  ตรวจสอบ สอบถาม ความต้องการของชุมชนในส่วนที่บกพร่องด้านโครงสร้างพื้นฐาน

1.4  ส่งเสริมให้มีการใช้ผังเมืองเป็นกรอบและแนวทางในการพัฒนาด้านภายภาพเศรษฐกิจและสังคม
2.  นโยบายด้านการพัฒนาเศรษฐกิจและสังคม

2.1  ส่งเสริมและสนับสนุนโครงการฟื้นฟูกลุ่มอาชีพและการเกษตรเพื่อการอยู่ดี กินดี ของชุมชน

2.2  ส่งเสริมและสนับสนุนการสงเคราะห์เบี้ยยังชีพผู้สูงอายุ  ผู้ด้อยโอกาสและผู้พิการ

2.3  ส่งเสริมและสนับสนุนการพัฒนาจริยธรรมและคุณธรรมของเยาวชน และประชาชนในท้องถิ่นอย่างทั่วถึง

2.4  ส่งเสริมและสนับสนุนประเพณีและวัฒนธรรมท้องถิ่น ตลอดจนการแข่งขันกรีฑาและกีฬาระดับท้องถิ่น อำเภอ จังหวัด

2.5  ส่งเสริมการศึกษาทุกระดับการศึกษาเพื่อพัฒนาเยาวชนโดยเฉพาะการศึกษาในระดับปฐมวัย  ซึ่งเป็นการปูพื้นฐานการศึกษาในระดับที่สูงขึ้น

2.6  ส่งเสริมการท่องเที่ยวเพื่อฟื้นฟูเศรษฐกิจของชุมชนและท้องถิ่น

2.7  ควบคุมและขจัดปัญหายาเสพติดในชุมชนต่างๆ 
3.  นโยบายด้านการเมืองการบริหารจัดการองค์กร

3.1  ส่งเสริมและสนับสนุนการปกครองระบอบประชาธิปไตยอันมีพระมหากษัตริย์ทรงเป็นประมุข

3.2  ปรับปรุงระบบบริหารราชการ  อำนวยความสะดวกแก่ประชาชนให้มีประสิทธิภาพมากขึ้น

3.3  ปรับปรุงระบบข้อมูลสารสนเทศ  ระบบจัดซื้อจัดจ้างให้มีความโปร่งใสสามารถตรวจสอบได้
4.  นโยบายด้านสิ่งแวดล้อม ทรัพยากรธรรมชาติ

4.1  ส่งเสริมการบริหารจัดการเรื่องขยะมูลฝอย

4.2  สร้างจิตสำนึกในการดูแลรักษาสิ่งแวดล้อม  โดยเน้นกระบวนการมีส่วนร่วมของชุมชน

4.3  ส่งเสริมและสนับสนุนให้มีสวนหย่อมและสถานที่พักผ่อนหย่อนใจ

4.4  ส่งเสริมและสนับสนุนการปรับปรุงภูมิทัศน์ของท้องถิ่น

4.5  ส่งเสริมและสนับสนุนการพัฒนาแหล่งน้ำให้สะอาดและใช้บริโภคได้ตลอดทั้งปี
ท่านประธานสภาเทศบาลตำบลทอนหงส์  ที่เคารพ

นโยบายที่กระผมได้แถลงต่อสภาเทศบาลตำบลทอนหงส์  ไปแล้วนั้น  ได้ตั้งอยู่บน
พื้นฐานเพื่อประโยชน์สุขของประชาชนชาวเทศบาลตำบลทอนหงส์  โดยวิธีการบริหารกิจการบ้านเมืองและสังคมที่ดี และคำนึงถึงการมีส่วนร่วมของประชาชน ในการจัดทำแผนพัฒนาเทศบาลตำบลทอนหงส์ การจัดทำงบประมาณ  การจัดซื้อ จัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ตามที่กฎหมายกำหนดทุกประการ

ท่านประธานสภาเทศบาลตำบลทอนหงส์และสมาชิกสภาเทศบาลตำบลทอนหงส์ ที่เคารพทุกท่าน
ลำพังตัวกระผมหรือคณะผู้บริหารเพียงฝ่ายเดียว คงไม่สามารถบันดาลให้นโยบายที่
กระผม ได้แถลงไว้ต่อสภาอันทรงเกียรติในวันนี้ประสบความสำเร็จลุล่วงไปได้อย่างแน่นอน หากไม่ได้รับความร่วมมือจากฝ่ายนิติบัญญัติ คือสมาชิกสภาเทศบาลตำบลทอนหงส์ ทุกท่านที่มาประชุมพร้อมกัน 
ณ ที่นี้ ซึ่งท่านทั้งหลายได้รับฉันทานุมัติจากพี่น้องประชาชนแต่ละเขตเลือกตั้งให้เข้ามาเป็น ตัวแทนเพื่อออกกฎหมาย และผลักดันงบประมาณ เพื่อใช้ในการพัฒนาท้องถิ่นของเรา กระผมเชื่อเหลือเกินว่าการที่พี่
น้องประชาชนเลือกท่านทั้งหลาย และเลือกกระผมเข้าทำหน้าที่ในฐานะตัวแทนในครั้งนี้ จะเป็นเครื่องยืนยันได้เป็นอย่างดีว่า  เรามีนโยบายและเป้าหมายในการทำงานที่ตรงกัน
ในโอกาสนี้  กระผมต้องขอขอบคุณ  ท่านประธานสภาเทศบาลตำบลทอนหงส์  และ
สมาชิกสภาเทศบาลตำบลทอนหงส์  ทุกท่าน  ที่ได้กรุณาให้โอกาสกระผมได้แถลงนโยบายก่อนที่จะเข้าปฏิบัติหน้าที่อย่างเป็นทางการ  กระผมหวังเป็นอย่างยิ่งว่าการปฏิบัติหน้าที่ในฐานะหัวหน้าฝ่ายบริหารของกระผมจะได้รับการสนับสนุนและร่วมมือร่วมใจจากทุกท่านเป็นอย่างดี ในการที่จะแปลงนโยบาย ไปสู่การปฏิบัติให้เกิดสัมฤทธิ์ผลสูงสุด นั่นคือประโยชน์สุขของพี่น้องประชาชนชาวตำบลทอนหงส์  อำเภอพรหมคีรี  จังหวัดนครศรีธรรมราช   ทุกคน
ขอบคุณครับ
อมร   แคล้วภัย
 (นายอมร   แคล้วภัย)
นายกเทศมนตรีตำบลทอนหงส์
